অর্থমন্ত্রীকে এটা বলা হয়নি সরকারি চাকুরিজীবীর (পিয়ন) চেয়ে বেশি বেতন নেয়ার পরও আমরা নানাভাবে কৃপণতা করি৷ বেতন প্রচুর পেলেও আমরা পরিবহন খাতে যথেষ্ট ব্যয় করিনা৷ প্রতিদিন আমরা লোকাল বাসে ঝুলে ঢাকা শহরে ঘুরে বেড়াই৷ উনি লোকাল বাসে কখনও উঠেছেন কিনা জানিনা৷ একদিন উঠলে বুঝতেন৷ ঘন্টার পর ঘন্টা অপেক্ষা করে লোকাল বাসে উঠতে হয়৷ সেখানে বসার সুযোগ থাকেনা৷ একজনের শরীরের ঘামে আরেকজন কিভাবে ভেজে৷ একজনের পায়ে ভর কিভাবে অন্যজনকে দাঁড়াতে হয়৷ এইযে আজও একটা কোলের বাচ্চার জুতার মাটি আমার ঘাড়ের ওপর পড়ল৷ পরিস্কার এই টিশার্ট না আজ পরিস্কার না করলে কাল আর পরা যাবেনা৷ এই লোকাল বাস থেকে চর্মরোগ ছড়ায়৷ ছারপোকা আমদানি হয় বাসাবাড়িতে৷ অর্থমন্ত্রী হয়তো এ খবর পাননি৷ পেলে কাপড় ধোয়ার ওপর যথেষ্ট পরিমান ভ্যাট বসিয়ে দিতেন! অর্থমন্ত্রী আরো অনেক কিছু জানেন না৷